มันนี่ทูเดย์
ไทยซัมซุงฯ ตั้งเป้าปี&#8217;59 เบี้ยโต 100%
19 ม.ค. 2559

ไทยซัมซุงฯ ตั้งเป้าปี’59 เบี้ยโต 100%
นายบรรณยง นราสวัสดิ์ รองประธานเจ้าหน้าที่บริหาร บริษัท ไทยซัมซุง ประกันชีวิต เปิดเผยว่า ปี 2559 บริษัทมีนโยบายการเติบโตทางธุรกิจเชิงรุกผ่านพลังฝ่ายขายช่องทางตัวแทน 100% โดยกำหนดสร้างผลงานเบี้ยรับปีแรกให้ได้ 1,200 ล้านบาท สร้างตัวแทนใหม่ที่มีคุณภาพให้ได้ 5,000 ตัวแทน ซึ่งปัจจุบันมีจำนวนตัวแทนที่มีผลงานขายสม่ำเสมอ 1,300 ราย/เดือน ทั้งนี้จะมีการจัดกิจกรรมและการสนับสนุนการขายกับตัวแทนอย่างต่อเนื่องและหลากหลาย ทั้งการพัฒนาด้านวิชาการ โปรโมชั่นส่งเสริมการขาย คุณวุฒิท่องเที่ยว การสื่อสารกับผู้บริหารของบริษัท
ฟอลคอนประกันภัยเพิ่มพันธมิตร  
น.ส.วิไล ธรรมถิวัธ ผู้อำนวยการฝ่ายพัฒนาธุรกิจ บริษัท ฟอลคอนประกันภัย เปิดเผยว่า  บริษัทได้ร่วมมือกับบริษัท เอ เปอร์เฟกต์ ไรด์ ผู้ผลิตหมวกกันน็อก “เรียล” (Real-Helmet) เปิดตัวแคมเปญ “ฟอลคอนประกันภัย...เรียลแคร์” เพียงผู้ซื้อหมวกกันน็อกเรียล แจ้งข้อมูลส่วนตัวมายังฟอลคอนฯ ก็จะได้รับสิทธิความคุ้มครองประกันภัยหากเสียชีวิตจากอุบัติเหตุ หรือเกิดทุพพลภาพจากอุบัติเหตุ ในวงเงิน 1 แสนบาท โดยไม่มีค่าใช้จ่ายใดๆ เพิ่มเติม เพื่อเป็นการกระตุ้นให้ผู้ขับขี่จักรยานยนต์ไม่ประมาทและตระหนักถึงความปลอดภัยบนท้องถนนให้มากยิ่งขึ้น